Arkivsak-dok. 120 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 28.09.2016

**Ny hovedbrannstasjon med øyeblikkelig hjelp, legevakt og ambulansesentral, - statusrapport september 2016**

**Saken gjelder:**

I denne saken legges frem status for prosjektet ny hovedbrannstasjon med øyeblikkelig hjelp, legevakt og ambulansesentral vedtatt gjennom økonomiplan og oppdrag gitt av rådmannen.

**Status:**

**Generelt**

* Prosjekt: 4002501, 10014, 10013 og 10016
* Prosjektansvarlig: Ingunn O Bjerkelo
* Prosjektleder: Jon Aarrestad, Epcon AS
* Arbeidsomfang: BRA 12 674 m2
* Entrepriseform: Modifisert totalentreprise
* Reguleringsstatus: Reg.plan nr. 2014108, sluttbehandlet feb. 2015.
* Godkjent budsjett: 520,5 mill kr (K2)
* Dagmulktbelagte frister:

Det er lagt inn dagmulktbelagte frister i konkurransegrunnlaget for totalentreprisen:

* Sluttfrist
* Ved råbygg i henhold til omforent framdriftsplan
* Tett bygg i henhold til omforent framdriftsplan
* Frist for overlevering av FDV-dokumentasjon

Byggeriet er inndelt i 5 byggetrinn:

Trinn 1 Legevakt og øyeblikkelig hjelp

Trinn 2 Gymsal og ambulansesentral, 110-sentral

Trinn 3 Vognhall, kontorer og hotelldel

Trinn 4 Vaskehall

Trinn 5 Utendørsområde

Prosjektet tar nå i bruk endelig byggdefinisjon som henger sammen med endelig romnummer inndeling.

Tidligere bygg 1 – bygg C (Vognhall, kontordel og hotelldel)

Tidligere bygg 2 – bygg B (Gymsal, ambulansesentral, 110-sentral)

Tidligere bygg 3 – bygg A (Legevakt og øyeblikkelig hjelp)

**Plan**

* IG-søknad graving april 2015 gitt
* Tekniske planer april 2015 utført
* Utbyggingsavtale april 2015 inngått
* Markering første spadetak mai 2015 utført
* Oppstart gravearbeidene mai 2015 utført
* Oppstart elementmontasje november 2015 utført
* Oppstart utarbeidelse av husleiekontrakter høsten 2015 igangsatt
* Overlevert bygg februar 2017, varslet utsatt til mars 2017
* Prøvedrift tekniske anlegg 1 år fram til februar 2018

**HMS**

* SHA-koordinator for både prosjekteringsfasen og gjennomføringsfasen engasjert via rammeavtale med Epcon AS.
* Vernerunder gjennomføres hver 14. dag i byggefasen (onsdager oddetallsuker).

|  |
| --- |
| **Status hendelser i prosjektet per 1. september 2016:** |
|  | Siden forrige rapportering | Totalt kontrakt |
| Vernerunder | 6 | 28 |
| HMS info møter (ref. [Forskriftskrav](http://lovdata.no/dokument/SF/forskrift/2011-12-06-1355#KAPITTEL_9)) | 0 | 8 |
| RUH | 6 | 59 |
| RUK | 2 | 25 |
| SJA | 2 | 25 |
| Personskade totalentreprenør | 0 | 1 |
| Personskade Underentreprenør | 1 | 2 |
| Personskade Innleid | 0 | 0 |
| Fraværsskade totalentreprenør | 0 | 0 |
| Skader alternativt arbeid | 0 | 1 |

* Skatteoppkreveren i Sandnes har 29. august gjennomført byggeplasskontroll. Byggherre deltok for å gi kontrollørene tilgang til byggeplass. Mannskapslister og byggekort (HMS-kort) ble kontrollert. Når endelig rapport foreligger vil byggherre motta denne. Foreløpig har vi mottatt liste over avvik ift. manglende byggekort eller manglende oppføring i mannskapslister fordelt slik:

|  |  |  |  |
| --- | --- | --- | --- |
|  | Ikke oppført i mannskapsliste | Manglende byggekort | merknad |
| 1 | X |  |  |
| 2 | X |  |  |
| 3 | X |  |  |
| 4 | X |  |  |
| 5 | X |  |  |
| 6 | X |  |  |
| 7 |  | X | Hadde kort, men dette var utgått 21.08.2016 |
| 8 | X |  |  |
| Antall avvik  | 7 | 1 |  |

Ingen av disse avvikene vil medføre pålegg, men de er videresendt SHA-koordinator slik at de blir behandlet ifm. HMS-arbeidet i prosjektet.

Det ble i samme kontroll registrert at en underentreprenør som er ledd nr. 2 har innleie av mannskap fra bemanningsselskap eller annen entreprenører. Dette er ikke forhold Skatteinnkreveren ser på, men BH ønsket å gå gjennom dette med totalentreprenør ift. kontrakt der det er stilt krav om maks 2 ledd i underentreprenørkjeden. Saken er meldt inn som et avvik i prosjektet der totalentreprenør viser til sak 2013-1391 hvor Høyesterett har lagt avgjørende vekt på skillet mellom innleieforhold og entreprise. Dvs. at det ikke er avgjørende om det er tale om en underentreprenør eller et bemanningsforetak når en skal avgjøre antall ledd i underentreprenørkjeden, avgjørende er hvem av partene som har ansvar for ledelse og resultat av arbeidet som skal presteres. I denne saken mener totalentreprenør at det er underentreprenør som har dette ansvaret, ikke bemanningsforetaket eller annen underentreprenør som er engasjer inn og en kan således ikke hevde at det er for mange ledd i entreprenørkjeden. BH tar dette til etterretning, men vil i fortsettelsen be om at vi blir varslet i forkant når underentreprenør nr. 2 har behov av innleie av arbeidskraft slik at vi har tilstrekkelig oversikt ift. BHs ansvar bl.a. ift. å hindre sosial dumping.

**Risiko**

* Grunnarbeid nær gassledning og høyspentkabler
* Arbeid i høyden
* Manglende avklaring av og godkjenning av lysvarsling ved uttrykning som ligger som et reguleringskrav. Kan gi økte kostnader og framdriftskonsekvenser
* Sen/manglende respons fra DNK for avklaringer rundt prosjektering og levering av 110-sentral og nødnettsdekning i bygget. Risiko både ift. framdrift og manglende oversikt ift. kostnader.

**Framdrift/ Pågående aktiviteter**

* Entreprenørs bemanning rapportert 1. september 2016:

|  |  |  |
| --- | --- | --- |
| Firma | Entreprise | Bemanning |
| Kruse Smith as | Administrasjon | 5 |
| Kruse Smith as | Betongarbeider | 4 |
| Kruse Smith as | Brannsikring | 1 |
| Risa | Grunnarbeider | 3 |
| Apply TB | Rørlegger | 16 |
| Apply TB | Ventilasjon | 5 |
| Apply TB | Elektro | 22 |
| Stålteknikk | Stålmontasje | 0 |
| Murmester Jan Petersen | Murarbeider | 8 |
| Akost | Tømmerarbeider | 17 |
| Sandnes Tak | Tekkearbeider | 3 |
| Rubicon | Glass- og aluminiumsfasade | 3 |
| Lund og Vaaland | Malerarbeid | 6 |
| Stavanger Bygg | Systeminnredning | 4 |
| Sum bemanning: | 97 |

* Godkjent 7 uker forsinkelse i prosjektet, men BH vil få anledning til å igangsette montasje av installasjoner 2 uker tidligere, altså 5 uker etter opprinnelig plan.
* Utarbeidelse av husleieavtaler pågår. Avdeling «Utvikling» i SEKF er ansvarlig for dette arbeidet. Ingen av leieavtalene er foreløpig signert.
* SEKF har avholdt første brukerforum (leietakerforum) og skriver referat fra dette. Brukerne vil i fortsettelsen selv ha ansvar for dette og SEKF deltar kun på forespørsel.
* Anskaffelse av inventar pågår. Det er mottatt tilbud fra Kinnarps as og Viju. Tilbudene gjennomgås av prosjektadministrasjonen før de sendes ut til brukerne til gjennomsyn.
* Kontormøbler Kinnarps as tilbud mottatt
* Medisinsk teknisk utstyr Nor Engros as ikke mottatt enda
* Interaktive tavler + projektor Viju Norge as tilbud mottatt
* Anskaffelse av barrierevaskemaskiner, vaskemaskiner, moppevaskmaskiner, arkivsystem, treningsutstyr, pusteluftkompressor med utsyr, innsynsskjerming (persienner e.l.) pasientrom og legekontor pågår i ulike faser.
* Hovedaktiviteter på byggeplass i september:
* Murerarbeid i bygg 1 og vognhall
* Tømmerarbeid i bygg 1, innervegger
* Tekniske hovedføringer i bygg 1
* Montasje av ventilasjonsaggregater over vognhall
* Montasje av to nødstrømsaggregater
* Montering av stål og parocelementer i vaskehall
* Gulvbelegg i bygg 3
* Himlingsmontasje i bygg 2 og 3
* Arbeid med oppbygging av gulv og montasje av datagulv i bygg 2
* Brannsjef har purret på DNK for avklaring av leveranser 110-sentral samt nødnettsdekning i bygget flere ganger. Fremdeles foreligger ikke svar. Dette medfører at en i prosjektet ikke kjenner til verken kostnadsbildet eller innhold knyttet til leveransen og gir dermed prosjektet unødvendig risiko. Saken er også tatt opp med KS.
* Prosjektet får ikke godkjent lysvarsling ved uttrykning for myke trafikanter på gs-vei langs brannstasjonsveien i den form det er beskrevet i reguleringsplanens rekkefølgekrav. Dialog med plan, politiet, Bymiljø og Statens vegvesen pågår. Møte om saken avholdes uke 38. En må ha en avklaring av overnevnte problemstilling for å ferdigstille tekniske planer som inkluderer skiltplaner.

**Kostnader;**

Det er bevilget 520,5 mill. kr til prosjektet gjennom vedtatt K2. Dette innbefatter kjøp av tomt og regulering av tomten. Prosjektet vil slik det ser ut pr. september 2016, kunne gjennomføres innenfor budsjettramme.

**Diverse**

* Ingen

**Forslag til vedtak:**

* Saken tas til orientering.

Sandnes Eiendomsselskap KF, 21.09.2016

Torbjørn Sterri

Daglig leder